Leiligheten var akkurat som beskrevet og Heidi var usedvanlig effektiv og bra til å svare og være til hjelp.
Beliggenhet: leiligheten ligger på Oslo Vest, i et rolig boligområde på øvre Frogner. Likevel er det godt med cafeer og annet tilbud rett utenfor døren. Der er det også et trikkestopp, med avganger både til Majorstua og til Nasjonaltheateret hvert tiende minutt. Det er ca fem minutter å gå til Frognerparken, og 20min å gå til Karl Johan.
Bygget: klassisk bygård. Trygge låser og ren og pen oppgang. Vær obs på at leiligheten er i tredje etasje, så regn med litt lett trening opp til den :-)
Leiligheten generelt: veldig hyggelig og fin leilighet som gir deg hjemmefølelse med en gang. Jeg stortrivdes.
Badet: litt utdatert bad, men funker helt fint
Kjøkken: svært velutstyrt og bra kjøkken med en nydelig veranda ut mot bakgården
Stue: stor dobbel stue med en deilig sofa og alle fasiliteter
Soverom: en deilig seng og nydelig sengetøy
OBS: her vasker gjestene selv. Det kan være greit å vite